  Туспуктэм: Григорий Фомин Майя Бывальцева 27-тӥ гудырикошконэ Удмуртиын сизьыметӥ ползэ «Ночь кино» огъяросси акци ортчоз. Кинофильмъёсты 113 площадкаосын возьматозы. Со сярысь элькун тӧролэн но кивалтэтлэн пресс-службазы ивортӥз. Кинозалъёсын, лулучеберет юртъёсын, мзейёсын, лыдӟетъюртъёсын 2021-тӥ но 2022-тӥ аръёсы потэм тужгес пусйымон росси фильмъёсты возьматозы: «Чемпион Мира» (Режиссёрез Алексей Сидоров; 6+), «Пара из будущего» (Алексей Нужный; 12+), «Последний богатырь: Посланник тьмы» (Дмитрий Дьяченко; 6+). Ижкарын акци огдыре куать интыын ортчоз: - Удмуртиысь йӧскалык лыдӟетъюртын; - Пиналъёслы но егитъёслы элькун лыдӟетъюртын; - Суредан устолыкъя элькун музейын; - «Русский дом» лулчеберет центрын («Ударник» танцплощадкаын); - М. Т. Калашников нимо музейын; - Киров нимо паркысь фан-зонаын. Вань площадкосын лыдметэз татысь учкыны луоз. Тодэ вайытом, «Культура» йӧскаылк ӵектос улсын Удмуртиын 13 муниципал кинозалъёс кылдытӥзы. 2022-тӥ арын эшшо куинь ёросъёсын кинозалъёс усьтозы.   Тегъёс: кино Лулчеберет Ижкар Удмуртия  